અમરાઇવાડી સ્વસ્તિક ચાર રસ્તા પાસે દલિત સમાજના ટોળાં રોડ પર આવી જતા બંધના એલાનનો માહોલ ગરમાયો હતો. પોલીસે કરેલા દલિત યુવાનો પરના અત્યાચારોને કારણે ટોળામાં ઉશ્કેરાટ ફેલાયો હતો. ધીરે ધીરે લોકોમાં ઉશ્કેરાતનો માહોલ ફેલાતા પોલીસે સ્વસ્તિક ચાર રસ્તા પર લોકોને નિયંત્રણમાં લેવા હકવો લાઠીચાર્જ કરવાની ફરજ પડી હતી. આ ઉપરાંત લોકોએ પત્થરમારો કર્યો હોવાથી પોલીસે અશ્રુસેલ છોડ્યા હોવાની વાતો એ જોર પકડ્યો હતો. પરંતુ પોલીસ અધિકારીને આ અંગે પૂછતાં તેમના ધ્યાનમાં આવી કોઈ વાત આવી નાં હોવાની વાત મીડિયા સમક્ષ કરી હતી.